OpenLLM-France/wikimedia huggingface dataset:
# Péruwelz

Péruwelz (en picard Piérwé) és un municipi belga de la província d'Hainaut a la regió valona. Es troba al costat de la frontera amb França i dels municipis de Condé-sur-l'Escaut, Vieux-Condé i Hergnies.

## Geografia

Seccions i viles del municipi :
* I. Péruwelz
* II. Bon-Secours
* III. Roucourt
* IV. Bury
* V. Braffe
* VI. Baugnies
* VII. Wasmes-Audemez-Briffœil
* VIII. Brasménil
* IX. Wiers
* X. Callenelle
* XI. Briffœil
* XII. Audemez
* XIII. Ringies
* XIV. Ponange
Localitats limítrofes :
* a. Maubray (Antoing)
* b. Vezon (Tournai)
* c. Barry (Tournai)
* d. Pipaix (Leuze-en-Hainaut)
* e. Willaupuis (Leuze-en-Hainaut)
* f. Tourpes (Leuze-en-Hainaut)
* g. Thumaide (Belœil)
* h. Basècles (Belœil)
* i. Blaton (Bernissart)
* j. Bernissart (Bernissart)
* k. Condé-sur-l'Escaut (Françs)
* l. Vieux-Condé (França)
* m. Hergnies (França)
* n. Flines-lès-Mortagne (França)

## Personatges il·lustres

* Jean Absil, compositor

## Agermanaments

* Paray-Vieille-Poste
* Jaunay-Clan
* Revest-du-Bion
* Brewton
# Publi Deci (llegat)

Publi Deci (en llatí Publius Decius) va ser un militar romà del segle ii aC.
Era un dels legats de l'exèrcit que va combatre contra els il·liris l'any 168 aC. Va ser el que va portar a Roma la notícia de la victòria romana i la captura del rei Gentius.

## Referències

* ↑ Titus Livi. Ab Urbe Condita XLV, 3
# Xoc elàstic

En física, en un cas ideal, es denomina xoc elàstic (o col·lisió elàstica) un xoc entre dos o més cossos que no pateixen deformacions permanents degudes a l'impacte: no hi ha un intercanvi de massa entre els cossos que col·lideixen. En una col·lisió perfectament elàstica es conserven tant el moment lineal com l'energia cinètica del sistema. Una col·lisió real, però, encara que siguin entre dos sòlids, no es pot considerar perfectament elàstica, ja que sempre hi ha una deformació.
Les col·lisions en què l'energia cinètica no es conserva produeixen deformacions permanents als cossos i es denominen col·lisions inelàstiques.

## Vegeu també

* Col·lisió
* Xoc inelàstic
* Energia cinètica
* Conservació de l'energia

## Referències

* ↑ «Xoc. Entrada 3». Gran Diccionari de la Llengua Catalana. Grup Enciclopèdia Catalana. [Consulta: 1r maig 2021].
* ↑ «Elastic collision» (en anglès). Gold Book. International Union of Pure and Applied Chemistry. [Consulta: 1r maig 2021].
* ↑ «Xoc. Entrada 4». Gran Diccionari de la Llengua Catalana. Grup Enciclopèdia Catalana. [Consulta: 1r maig 2021].

## Enllaços externs

* EXPERIMENT 8: De rebot, la física Universitat Politècnica de Catalunya, (en català)
* Olimpíada de física 2006. Problema P4 Institut d'Estudis Catalans, (en català)
# Font de Sant Miquel (Sant Adrià)

La Font de Sant Miquel és una font del terme municipal de Tremp, del Pallars Jussà, a l'antic terme de Gurp de la Conca, en territori de l'antic poble de Sant Adrià.
Està situada a 1.024 m d'altitud, al nord-oest de Sant Adrià, a sota i en un contrafort, al sud-est, de la carena que separava els termes de Gurp de la Conca i del ribagorçà de Sapeira, i encara divideix, geogràficament però no administrativament, el Pallars Jussà de l'Alta Ribagorça. Forma part de la capçalera de ponent del barranc de Sant Adrià.

## Enllaços externs

* Institut Cartogràfic de Catalunya
# Pep Joan Ferrer Aguiló

Pep Joan Ferrer Aguiló (Palma, 30 de gener de 1973) és un artista multidisciplinari mallorquí.
Format a l'Escola Superior de Disseny de Palma, és il·lustrador de llibres, cartells, calendaris, postals i mobles. Influenciat pels dibuixants japonesos d'estampes, Max i la línia clara per les seves il·lustracions o les de Paul Klee, Vassili Kandinski, les obres de Mondrian i Malévich i les transparències de Mark Rothko o la totèmica Louise Bourgeois. Com a pintor abstracte ha fer diverses exposicions, com l'exposició doble a la Galeria el Temple de Palma, titulada "Dibuixant Geometries" i "entre el Màxim i el Mínim" el 2013. El 2018 va fer un mural per l'aparcament de Comtat de Rosselló.

## Referències

* ↑ «Pep Joan Ferrer». Art Mallorca. Arxivat de l'original el 7 de juny 2013. [Consulta: 10 abril 2013].
* ↑ «El universo de Ferrer Aguiló se traslada al Temple» (en castellà). Telemadrid. [Consulta: 6 abril 2013].
* ↑ «Inauguren un mural de Joan Aguiló a l'aparcament de Comtat de Rosselló», 24-09-2018. Arxivat de l'original el 2020-11-17. [Consulta: 13 novembre 2020].
* ↑ Press, Europa. «El artista Joan Aguiló decora una pared del aparcamiento Comtat del Rosselló de la SMAP», 23-08-2018. [Consulta: 13 novembre 2020].
* ↑ «L'artista urbà Joan Aguiló comença el mural de l'aparcament municipal de Comtat del Rosselló», 23-08-2018. [Consulta: 13 novembre 2020].
# Marquesat de Las Salinas

El Marquesat de las Salinas és un títol nobiliari espanyol creat pel rei Felip V, amb el vescomtat previ de Tagle, a favor de Juan Manuel Pérez de Tagle y Gómez de la Sierra.

## Marquesos de las Salinas

| | Titular | Període |
| Creació per Felip V |||
| I | Juan Manuel Pérez de Tagle y Gómez de la Sierra | 1733- |
| Rehabilitació per Alfons XIII |||
| VI | María Auristela Guinea y Valdivieso | 1924-1937 |
| VII | Leopoldo O'Donell y Lara | 1953-? |
| VIII | Hugo O'Donell y Duque de Estrada | |
| IX | Hugo José O'Donell y Armada | 2006-actual titular |

## Història dels marquesos de Las Salinas

* Juan Manuel Pérez de Tagle y Gómez de la Sierra, I marquès de las Salinas.
Rehabilitat en 1924 per:
* María Auristela Guinea y Valdivieso, VI marquesa de las Salinas.
* Casada amb Francisco Manzano Alfaro. La succeí:
* Leopoldo O'Donell y Lara (1915-2004), VII marquès de las Salinas, VI duc de Tetuán, V comte de Lucena.
* Casat amb Consuelo Duque de Estrada y Moreno. El succeí el seu fill:
* Hugo O'Donell y Duque de Estrada, VIII marquès de las Salinas, VII duc de Tetuán, XV Marquès de Altamira, V comte de Lucena.
* Casat amb María de la Asunción Armada y Díez de Rivera. El succeí, per cessió en 2006, el seu fill:
* Hugo José O'Donell y Armada, IX marquès de las Salinas.
* Casat amb Mariana García-Valdecasas Solís-Beaumont.

## Referències

* ↑ Cantabria
* ↑ Elenco de Grandezas y Títulos Nobiliarios españoles. Instituto "Salazar y Castro", C.S.I.C.
# Lletra de xocolata

La lletra de xocolata és un dolç típic dels Països Baixos, durant les celebracions del Sinterklaas (Festa de Sant Nicolau).1 És costum que els que celebren el Sinterklaas es regalin aquestes lletres de xocolata fent al·lusió a les senes inicials, o si no pot ser, s'obsequia amb la lletra S (de Sinterklaas) o la P (de Zwarte Piet). S'acostumen a elaborar aquestes lletres amb diferents formes i disposicions.

## Característiques

Per poder emprar la mateixa quantitat de xocolata a cada lletra, els fabricants xocolaters acostumen a fer-les de diferents grossors. D'aquesta forma no s'afavoreix el posseïdor d'una lletra en detriment d'altres. Per exemple la W, o la M sobre la I o la J. S'acostumen a elaborar amb xocolata fosca o blanca sense fer diferència. És freqüent que s'utilitzin tipus de caràcters com Typeface o Egyptienne.

## Referèncides

* 1 2 «Dutch Chocolate Letters». [Consulta: 15 gener 2016].
# Páramo

Els páramos són ecosistemes montans discontinus situats a la serralada dels Andes, aproximadament des de 2.900 msnm fins a la línia de les neus perpètues, més o menys a 5.000 msnm. Geogràficament se situen des de Colòmbia fins al nord del Perú. També hi ha petites extensions de páramos a Costa Rica i Panamà.
A Veneçuela, Colòmbia i el nord de l'Equador es caracteritzen per la presència de frailejones, espècies herbàcies perennifòlies del gènere Espeletia (Asteraceae).
Ecosistemes semblants, però amb diferents noms locals, es troben a l'Àfrica oriental, Papua Nova Guinea i altres àrees tropicals situades a grans altituds.

## Referències

* ↑ «Los Páramos del PILA». Arxivat de l'original el 2011-08-30. [Consulta: 14 juny 2017].
# Catalunya – Xina (28-12-2002)

La selecció catalana de futbol disputà un partit amistós contra la selecció de la Xina el 28 de desembre del 2002 al Camp Nou de Barcelona, davant de 63.400 espectadors, que acabà amb victòria de Catalunya per 2-0.

## Fitxa tècnica

| Catalunya | 2 - 0 | Xina |
| Roger Garcia 10' Albert Luque 48' | Mundo Deportivo L'Esportiu | |
| Catalunya | Xina |
CATALUNYA: :
| PO | Toni Jiménez |
| PO | José Miguel Morales |
| DF | Toni Soldevilla |
| DF | Quique Álvarez |
| DF | Curro Torres |
| DF | Joan Capdevila |
| CC | Pep Guardiola (c) |
| CC | Xavi Hernández |
| CC | Sergio González |
| CC | Albert Celades |
| CC | Alex Fernández |
| DV | Roger Garcia |
| DV | Jordi Cruyff |
| DV | Albert Luque |
| DV | Luis García |
| DV | Gerard López |
| DV | Gabri Garcia |
| DV | Sergio García |
| DV | Dani Garcia |
| DV | Xavier Monteys |
| Seleccionador: |||
| Pitxi Alonso ||||
XINA: :
| PO | Yang Jun |
| DF | Sun Xiang |
| DF | Zhang Yaokun |
| DF | Xu Liang |
| DF | Hu Zhaojun |
| CC | Yu Tao |
| CC | Wang Xinxin |
| CC | Zhao Junzhe (c) |
| CC | Yan Song |
| CC | Li Xiaopeng |
| CC | Lu Feng |
| DV | Qu Bo |
| DV | Li Jinyu |
| DV | Zheng Zhi |
| DV | Yu Genwei |
| Seleccionador: |||
| Shen Xiangfu ||||

## Referències

* ↑ Brosa, Toni «Catalunya supera la Xina per 2-0 i fa disfrutar els quasi 65.000 espectadors que van reclamar de nou el dret d’existir» (PDF). Avui, 29-12-2002, pàg. 59 [Consulta: 16 maig 2024].
* ↑ Roca, Miquel «Una altra victòria a l'àlbum» (PDF). L'Esportiu, 29-12-2002, pàg. 2-3 [Consulta: 16 maig 2024].
* ↑ Astruells, Andrés «Guardiola capitanea otra victoria de Catalunya» (PDF) (en castellà). Mundo Deportivo, 29-12-2002, pàg. 4 [Consulta: 16 maig 2024].
# Província ultramarina de Cap Verd

La província ultramarina de Cap Verd va ser una colònia de l'Imperi Portuguès estaberta l'any de 1462, establint un model administratiu similar amb capitanies al de la resta dels seus arxipèlags atlàntics com Madeira i Porto Santo, fins a la independència de Cap Verd el 5 de juliol de 1975. Abans de l'arribada dels portuguesos, Cap Verd estava deshabitat.
En 1476 les illes de Cap Verd van ser ocupades per forces de la Corona de Castella durant la Guerra de Successió de Castella, i arran del Tractat d'Alcaçovas de 1479 fou restablert el domini portuguès a les illes.
En el període anterior i durant la Guerra Colonial Portuguesa, els combatents de la guerra d'independència de la Guinea Portuguesa moltes vegades lligaven l'alliberament de Guinea Bissau amb el de Cap Verd, com esdevingué en 1956, quan Amílcar i Luís Cabral fundaren el Partit Africà per la Independència de Guinea i Cap Verd. No obstant, no hi hagué conflicte armat a Cap Verd i la independència del país fou resultat de les negociacions fetes amb Portugal en 1975, després que la revolució dels clavells acabés amb l'Estado Novo.

## Referències

* ↑ de Albuquerque i Madeira Santos, 1991, p. 41, 47.
* ↑ Matos, Pedro «5 de Julho de 1975. Hoje nasce um novo país». Nós Genti Cabo Verde.
* ↑ Ferrada-Noli, Marcello. «From Italy to Cape Verde - 550 Years. A biographical study of navigator Antonio de Noli», 2010. [Consulta: 8 gener 2020].
* ↑ Costa Pinto, António. O Fim do Império Português: a cena internacional, a guerra colonial e a descolonização, 1961-1975. Lisboa: Livros Horizonte, 2001.

## Bibliografia

* de Albuquerque, Luís; Madeira Santos, Maria Emília. História Geral de Cabo Verde (en portuguès). vol.1. Lisboa: Centro de Estudos de História e Cartografia Antiga, Instituto de Investigação Científica Tropical, 1991. ISBN 972-672-537-2.

## Vegeu també

* Llista de governadors de Cap Verd
* Guerra Colonial Portuguesa
* Àfrica Occidental Portuguesa
* Àfrica Oriental Portuguesa
* Guinea Portuguesa
* Província de São Tomé i Príncipe
* Imperi Portuguès
# Picaflors de les Andaman

El picaflors de les Andaman (Dicaeum virescens) és un ocell de la família dels diceids (Dicaeidae).

## Hàbitat i distribució

Habita boscos de les illes Andaman.

## Taxonomia

Considerat coespecífic de Dicaeum concolor, ha estat separat en una espècie de ple dret arran els treballs de Rasmussen et Anderton 2005.

## Referències

* ↑ PC Rasmussen PC i JC Anderton. 2005. Birds of South Asia: the Ripley Guide. Lynx Edicions, Barcelona.
# Storojevoie (Kursk)

* Per a altres significats, vegeu «Storojevoie».
Storojevoie (en rus: Сторожевое) és un poble de l'óblast de Kursk, a Rússia, segons el cens del 2010 tenia 333 habitants.

## Referències

* ↑ «Климат Курской области». trasa.ru. [Consulta: 30 maig 2021].
* ↑ «о.п. 25 км». railwayz.info. [Consulta: 30 maig 2021].
* ↑ «Постановление Администрации Курской области от 28.07.2006 N 76 (ред. от 16.09.2020) "Об утверждении Перечня автомобильных дорог общего пользования регионального и межмуниципального значения Курской области" (дата сохранения: 23.01.2021)». openstreetmap.org. [Consulta: 30 maig 2021].
# Temporada 2001-2002 del Nàstic

Dades de la Temporada 2001-2002 del Gimnàstic de Tarragona.

## Plantilla

Aquesta és la plantilla del Gimnàstic de Tarragona per a la temporada 2001-2002 a la Segona divisió de la lliga espanyola de futbol.
| Javier Oliva González Joaquín Moso Javi Ruíz José Antonio Gordillo Luna Leonardo López Jiménez Leo Marc Bernaus Cano Enrique García Estévez Quique Lluís Miquel Ramis Marcelo José Antonio Saénz de Jubera Albert Tomàs Joan Vizcaíno Stephan Rondelaur Javier Ruiz Otxoa Sergio Javier Barila Martínez Bruno Saltor Grau | Javi Rico Francisco Manuel Domínguez Fran Sergio Lara García Manolo Herrero Galaso Jordi Masnou Margarit Juan Francisco Méndez García Jesús María Serrano Eugui Eduardo Benito Lluís Codina Codina Ibán Pérez José Luis Deus Rodríguez Felix Prieto Partido Ángel Cuéllar Antoni Pinilla Miranda Santiago Castillejo Castillejo |
* Entrenador: Josep Maria Nogués
* Entrenador: Jaume Bonet Serrano
* Entrenador: Carlos Diarte el Lobo

## Resultats

En el primer any a segona divisió des del 1980, l'equip no aconseguí l'objectiu de la permanència i acabà en 20 posició (de 22 equips) i retornà al pou de la segona divisió B. Els reforços que es feren a l'inici de la temporada no aportaren el que s'esperava i l'equip es mantingué pràcticament tota la temporada en llocs de descens directe. Es canvià dues vegades d'entrenador i es feren nombrosos fitxatges al mercat d'hivern per mirar d'arreglar el rumb de l'equip, però no fou suficient. Dels fitxatges, cal destacar el gran rendiment que tingué Ángel Cuéllar que fou l'ídol de l'afició aquella temporada. També fou bo el rendiment d'Antoni Pinilla, fitxat aquella temporada, i que continuaria al Nàstic per convertir-se anys després en un dels artífexs de l'ascens a Primera divisió i un dels jugadors emblemàtics de l'equip.
A punt va estar d'eliminar el Reial Madrid en una memorable eliminatòria de la Copa del Rei. El Nàstic es va imposar 1-0 en l'anada amb el gol de David Karanka a pròpia porta, però va caure per 4-2 al Bernabéu tot i que es va avançar per 1-2.

## Referències

* ↑ «El Nàstic hace jugar al Madrid» (en castellà). El País, 18-12-2001. [Consulta: 22 febrer 2011].

## Enllaços externs

* Resultats de la temporada Arxivat 2006-11-28 a Wayback Machine.
* Classificació de la temporada Arxivat 2006-11-28 a Wayback Machine.
# Frades de la Sierra

Frades de la Sierra és un municipi de la província de Salamanca a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 318 | 299 | 255 | 257 |

## Personatges il·lustres

* José María Gabriel y Galán

## Enllaços externs

* Enllaç a Wikisalamanca Arxivat 2008-11-20 a Wayback Machine.
# Peripsychoda zbytka

Peripsychoda zbytka és una espècie d'insecte dípter pertanyent a la família dels psicòdids que es troba a Europa: Txèquia, incloent-hi Bohèmia.

## Referències

* ↑ Enderlein, G., 1935. Zur Klassifikation der Psychodinen. Sitzungsberichte der Gesellschaft Naturforschender Freunde zu Berlin, 1935, 246-249.
* ↑ uBio (anglès)
* 1 2 Ježek, J., 2004. New and interesting moth flies (Diptera, Psychodidae) from protected and underestimated natural areas of the Czech Republic. Casopis Narodniho Muzea Rada Prirodovedna. 173:113-128.
* 1 2 Catalogue of Life (anglès)
* ↑ uBio (anglès)
* ↑ Jan Ježek i Josef Hájek, 2007. Psychodidae (Diptera) of the Orlické hory Protected Landscape Area and neighbouring areas with descriptions of two new species from the Czech Republic. Acta Entomologica Musei Nationalis Pragae. Vol. 47, pp. 237-285. ISSN 0374-1036.
* ↑ The Diptera Site - The BioSystematic Database of World Diptera (anglès)
* ↑ Diptera of CZ & SK (anglès)
* ↑ Global Species Arxivat 2016-03-03 a Wayback Machine. (anglès)

## Enllaços externs

* ION (anglès)
# Stilos

Stilos o Stylos (en grec, Στύλος) és un poblet de Grècia situat a l'illa de Creta. Pertany a la unitat perifèrica de Khanià, al municipi d'Apokóronas i a la unitat municipal d'Armeni. L'any 2011 tenia 319 habitants.
A Stilos hi ha dues esglésies romanes d'Orient, l'església de Panagia Zerviotissa i la dels sants Joan Teòleg i Nicolau. Al recinte d'aquesta darrera es troba un fòssil paleontològic.

## Jaciment arqueològic

A Stilos s'han excavat les restes d'un assentament minoic que inclouen un taller de ceràmica, un tolos i una necròpoli. S'ha suggerit que aquest lloc s'ha d'identificar amb la ubicació que tenia la ciutat d'Àptera en el període minoic, ja que a més al lloc on després se situà Àptera s'han trobat escasses restes anteriors al període geomètric tardà.
Pel que fa al tolos, és a uns quilòmetres al nord-oest de Stilos; pertany als s. XIV-XIII ae i consta d'un dromos d'uns 20 m de llarg i una cambra circular de 4,30 m de diàmetre i 4,80 d'alçada. La tomba havia estat saquejada, per la qual cosa només s'hi trobaren fragments de ceràmica i alguns recipients del període arcaic. Enmig del dromos hi havia un pou d'1,10 x 0,70 m excavat a la roca. Com que aquest pou es trobà buit, s'ignora si va servir per a un enterrament.
Sobre l'assentament minoic, es trobà al turó d'Azoires, als vessants occidental i sud-est. Aquestes restes pertanyen al període minoic tardà. N'hi havia un gran edifici amb una cova a dins. D'altra banda, al cim del mateix pujol les restes d'edificis pertanyen a un període comprés entre els s. VII i V ae. Probablement tenien dos pisos i en una de les sales es trobaren també restes minoiques. Les excavacions indiquen que l'entorn d'aquest turó continuà sent habitat en el període romà i en època romana d'Orient.
Les primeres excavacions se'n feren al 1961 i les dirigí Nikolaos Platon i Costis Davaras; continuaren al 1971 i les més recents són del 1997.

## Galeria d'imatges

* església de Sant Joan Teòleg
* església de Panagia Zerviotissa

## Referències

* ↑ Detall del cens de 2011 (en grec).
* ↑ Pàgina del municipi d'Apokóronas: Armeni (en grec).
* ↑ Ministeri de Cultura de Grècia: el turó d'Azoires de Stilos (descripció) Arxivat 2018-11-20 a Wayback Machine. (en grec).
* ↑ Tolos de Stilos en www.minoancrete.com (anglès)
* ↑ Ministeri de Cultura de Grècia: el turó d'Azoires de Stilos (història) Arxivat 2018-09-01 a Wayback Machine. (en grec).
* ↑ Ministerio de Cultura de Grecia: la colina de Azoires de Stilos (descripción) Arxivat 2018-11-20 a Wayback Machine. (en griego)
# Lliga catalana de bàsquet masculina 2006-2007

La 27a edició de la Lliga Catalana de Bàsquet es disputà a Girona el 16 i 17 de setembre de 2006. El CB Girona en fou vencedor.

## Semifinals

* Data: 16 de setembre de 2006.
* Pavelló: Fontajau (Girona).
* Àrbitres: Lluís Guirao, Santi Fernández i Sánchez Ardid. Eliminat per cinc faltes Jaka Lakovic (m.40).
* 76 - Winterthur FC Barcelona (17+12+28+19): Lakovic (20), Basile (18), De la Fuente (13), Fran Vázquez (4), Marconato (4) -cinc inicial-, Kasun (2), Trias (-), Ukic (8) i Kakiuzis (7).
* 75 - Ricoh Manresa (18+14+21+22): Lázaro (1), Martínez (15), Sánchez (2), Asselin (18), Scott (9) -cinc inicial-, Llull (10), Rubio (10), Feliu (8), Venturini (2) i Burgos (-).
* Data: 16 de setembre de 2006.
* Pavelló: Fontajau (Girona).
* Àrbitres: Alzuria, Perea i Munar. Eliminat per cinc faltes Betts (m.32).
* 90 - Akasvayu Girona (28+21+24+17): Sada (4), McDonald (10), Salenga (10), Fucka (8), Bagaric (6) -cinc inicial-, Marinovic (20), San Emeterio (16), Gasol (9), Gabriel (6), Pérez (1), Espuña (-) i Sima (-).
* 75 - DKV Joventut (18+23+14+20): Rubio (7), Bennett (2), Rudy Fernández (12), Flis (13), Betts (10) -cinc inicial-, Huertas (6), Gaines (15), Vázquez (6), Laviña (4), Ribas (-) i Doula (-).

## Final

* Data: 17 de setembre de 2006.
* Pavelló: Fontajau (Girona). 4.000 espectadors.
* Àrbitres: Alzuria, Guirao i Perea. Eliminat per cinc faltes Bagaric (m.35).
* 73 - Akasvayu Girona (18+20+21+14): McDonald (19), Marinovic (12), Salenga (6), Fucka (12), Bagaric (2) -cinc inicial-, San Emeterio (5), Gasol (11), Gabriel (6) i Pérez (-).
* 51 - Winterthur FC Barcelona (14+13+12+12): Lakovic (2), Basile (5), De la Fuente (2), Trias (11), Marconato (2) -cinc inicial- Kasun (8), Ukic (10), Kakiuzis (7) i Fran Vázquez (4).
# Pxizov

Pxizov (en rus: Пшизов) és un poble (un aül) de la república d'Adiguèsia, a Rússia, que el 2022 tenia 815 habitants. Pertany al districte de Khakurinokhabl.

## Referències

* ↑ «Джерокай аул / Шовгеновский р-н / Республика Адыгея / почтовые индексы». Arxivat de l'original el 2012-11-08. [Consulta: 22 octubre 2009].
# Zoí Dimoskhaki

Zoí Dimoskhaki (en grec: Ζωή Δημοσχάκη) (Atenes, 16 de febrer de 1985) és una nedadora grega, ja retirada, especialista en estil lliure.
Va néixer el 16 de febrer de 1985 a la ciutat d'Atenes, capital de Grècia.
Especialista en estil lliure, va participar als 15 anys en els Jocs Olímpics d'Estiu de 2000 realitzats a Sydney (Austràlia), on va finalitzar vint-i-cinquena en els 200 metres lliures. En els Jocs Olímpics d'Estiu de 2004 realitzats a Atenes (Grècia) fou l'encarregada de realitzar el Jurament olímpic per part dels atletes durant la cerimònia inaugural, i posteriorment participà en diverses proves de natació, finalitzant vintena en els 400 m. lliures i vint-i-setena en els 200 metres lliures, així com quinzena en els relleus 4x200 m. lliures.
Al llarg de la seva carrera ha guanyat quatre medalles als Jocs del Mediterrani, entre elles una d'or en els 200 metres lliures.
# Província ultramarina

Província ultramarina és una divisió administrativa creada per l'Estat Nou portuguès i atribuït per aquest a les colònies portugueses, expressament Angola, Guinea, Moçambic, Província de São Tomé i Príncipe, Cap Verd, Macau, Estat de l'Índia i Timor.
La primera colònia atribuïda aquesta designació va ser l'Estat de l'Índia, en 1946, com a forma política d'evitar que en els fòrums internacionals Portugal fos considerat una potència colonial. Les altres colònies portugueses van passar a tenir aquesta designació l'any 1951, abolint així el concepte d'"Imperi Colonial Portuguès". Aquesta designació va aparèixer a causa de la renovació del Concepte Ultramarí Portuguès i a la consegüent aparició d'una nova Política Ultramarina Portuguesa i d'una Solució Portuguesa.
El règim polític de Salazar i Marcello Caetano consideraven que aquests territoris no eren colònies, però sí part integrant i inseparable de Portugal, considerant-lo com una "Nació Multirracial i Pluricontinental".
En 1975, aquesta designació va perdre el seu significat després de la Revolució dels Clavells doncs totes les colònies portugueses, a l'excepció de Macau, es van fer independents de Portugal. Macau va passar a designar-se "Territori xinès sota administració portuguesa", perquè es localitzava, òbviament, a la Xina, i per això aquesta designació perdurà fins a 1999, quan Macau, l'última colònia portuguesa, va ser transferida a sobirania de la República Popular de la Xina.

## Referències

* ↑ «Lei n.º2048», 11-06-1951. (1,2MB)
* ↑ «Cerimónia de Transferência de Poderes». Arxivat de l'original el 2012-09-21. [Consulta: 7 abril 2016].

## Vegeu també

* Ato Colonial
* Imperi Portuguès